PMIndiaData/PMIndiaSum huggingface dataset:
પ્રધાનમંત્રી શ્રી મોદીએ નિરાધાર પશુઓની સહાય કરવા બદલ નિવૃત્ત લશ્કરી અધિકારીઓની પ્રશંસા કરી

પ્રધાનમંત્રી શ્રી નરેન્દ્ર મોદીએ ભારતીય લશ્કરમાંથી મેજર તરીકે સેવાનિવૃત્ત થયેલા કોટા, રાજસ્થાનના નિવાસી પ્રમિલા સિંઘને એક પત્ર લખ્યો હતો જેમાં તેમણે પ્રમિલા સિંઘની સેવા અને દયાળુભાવ માટે પ્રશંસા કરી હતી. કોરોના દરમિયાન લોકડાઉનમાં મેજર પ્રમિલા સિંઘ (સેવાનિવૃત્ત)એ તેમના પિતા શ્યામવીર સિંઘ સાથે મળીને નિઃસહાય અને નિરાધાર પશુઓની સાર સંભાળ લીધી હતી, તેમના દુઃખ, દર્દ સમજીને તેમને મદદ કરવા માટે આગળ આવ્યા હતા. મેજર પ્રમિલા સિંઘ અને તેમના પિતાએ પોતાની અંગત બચતમાંથી શેરીઓમાં રખડતા તથા નિરાધાર પશુઓના ખોરાક અને સારસંભાળની વ્યવસ્થા કરી હતી. મેજર પ્રમિલા સિંઘના પ્રયાસોની પ્રશંસા કરતાં પ્રધાનમંત્રીએ તેમના પ્રયાસોને સમાજ માટે પ્રેરક ગણાવ્યા હતા. પ્રધાનમંત્રીએ તેમના પત્રમાં લખ્યું હતું કે ‘છેલ્લા એકથી દોઢ વર્ષમાં આપણે ઘણી ધીરજ સાથે અભૂતપૂર્વ પરિસ્થિતિનો સામનો કરી રહ્યા છીએ. આ એક એવો ઐતિહાસિક તબક્કો છે જેને લોકો જીવનભર ભૂલશે નહીં. આ કપરો કાળ માત્ર માનવજાત માટે જ નહીં પરંતુ માનવજાતની આસપાસ વસતા તમામ જીવો માટે કપરો સમય છે. આવી પરિસ્થિતિમાં નિરાધાર પ્રાણીઓની જરૂરિયાત અને દુઃખ, દર્દ પ્રત્યે જે સંવેદનશીલતા દાખવી છે તે પ્રશંસનીય છે અને તેમના કલ્યાણ માટે અંગત સ્તરે તમે પૂરી ક્ષમતા સાથે જે કામગીરી બજાવી છે તે સરાહનીય બાબત છે.’ આ સાથે પ્રધાનમંત્રીએ તેમના પત્રમાં એમ પણ જણાવ્યું હતું કે આ કપરા સમયમાં એવા ઘણા ઉદાહરણો સામે આવ્યા છે જેણે આપણને માનવતા પ્રત્યે ગૌરવ અનુભવવા માટેનો હેતૂ પૂરો પાડ્યો છે. પ્રધાનમંત્રીએ એવી પણ આશા વ્યક્ત કરી હતી કે મેજર પ્રમિલા સિંઘ અને તેમના પિતા તેમની આ પહેલ દ્વારા સમાજમાં જાગૃતિ ફેલાવીને પ્રજાને પ્રેરણા આપવાનું તેમનું કાર્ય જારી રાખશે. અગાઉ મેજર પ્રમિલા સિંઘે પ્રધાનમંત્રીને એક પત્ર લખ્યો હતો જેમાં જણાવ્યું હતુ કે લોકડાઉન દરમિયાન તેમણે શરૂ કરેલા પશુઓની સારસંભાળના કાર્યો હજી પણ જારી રાખવામા આવ્યા છે. પોતાના પત્રમાં તેમણે નિઃસહાય પશુઓના દર્દનું વર્ણન કરતાં એવી અપીલ કરી હતી કે પશુને મદદ કરવા માટે વધુને વધુ લોકોએ આગળ આવવું જોઇએ.
મંત્રીમંડળે તમિલનાડુના મુખ્યમંત્રી સેલ્વી જે જયલલિતાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં તમિલનાડુનાં મુખ્યમંત્રી સેલ્વી જે જયલલિતાના નિધન પર શોક વ્યક્ત કરવામાં આવ્યો હતો. જયલલિતાનું અવસાન 5.12.2006ના રોજ ચેન્નાઈમાં એપોલો હોસ્પિટલમાં થયું હતું. મંત્રીમંડળે જયલલિતાને શ્રદ્ધાસુમન સ્વરૂપે બે મિનિટનું મૌન પાળ્યું હતું અને શોક પ્રસ્તાવ પસાર કર્યો હતો. આ ઠરાવનો પાઠ નીચે મુજબ છેઃ “મંત્રીમંડળ ચેન્નાઈમાં એપોલો હોસ્પિટલ ખાતે 5.12.2016ના રોજ તમિલનાડુના મુખ્યમંત્રી સેલ્વી જે જયલલિતાના દુઃખદ અવસાન પર ઊંડા દુઃખની લાગણી વ્યક્ત કરે છે. દેશે “અમ્મા” તરીકે લોકપ્રિય એક પીઢ અને પ્રતિભાશાળી નેતા ગુમાવ્યાં છે. 2. 24 ફેબ્રુઆરી, 1948ના રોજ મૈસૂરમાં જન્મેલાં સેલ્વી જે જયલલિતાએ બેંગાલુરુની બિશપ કોટન ગર્લ્સ હાઈસ્કૂલ અને ચેન્નાઈમાં પ્રેઝન્ટેશન કોન્વેન્ટ ચર્ચ પાર્કમાં શિક્ષણ મેળવ્યું હતું. તેઓ તમિલ, તેલુગુ, કન્નડ, હિંદી, અંગ્રેજી અને મલયાલમ ભાષાની ફિલ્મોમાં ઉત્કૃષ્ટ કારકિર્દી ધરાવતા હતા. તેઓ ભરતનાટ્યમ, મોહિની અટ્ટમ, કથક અને મણિપુરી જેવા પરંપરાગત અને શાસ્ત્રીય નૃત્યોમાં પણ પારંગત હતા. તેમને 1972માં તમિલનાડુની સરકારે કલાઇમમાની એવોર્ડથી સન્માનિત કર્યા હતા. 3. સેલ્વી જે જયલલિતાએ રાજકારણમાં પ્રવેશ કર્યો હતો અને 1982માં એઆઇએડીએમકેમાં સભ્ય બન્યાં હતાં. તેઓ 1984માં રાજ્યસભામાં સાંસદ તરીકે ચૂંટાયાં હતાં. તેઓ 1989માં તમિલનાડુની વિધાનસભામાં ધારાસભ્ય તરીકે ચૂંટાયાં હતાં. તેમણે 1984માં લોકસભા અને વિધાનસભાની ચૂંટણીઓમાં એઆઇએડીએમકેની જીતમાં મહત્વપૂર્ણ ભૂમિકા ભજવી હતી. વર્ષ 1989માં તેઓ તમિલનાડુ વિધાનસભામાં વિપક્ષનાં પ્રથમ મહિલા નેતા બન્યાં હતાં. 4. તેઓ 1991માં તમિલનાડુનાં મુખ્યમંત્રી બન્યાં હતાં અને તેમણે જૂન, 1991થી મે, 1996 સુધી, મે, 2001થી સપ્ટેમ્બર, 2001, માર્ચ, 2002થી મે, 2006 સુધી, મે, 2011થી સપ્ટેમ્બર, 2014 સુધી અને મે, 2015થી 5.12.2016 સુધી મુખ્યમંત્રી તરીકે સેવા આપી હતી. 5. તમિલનાડુની જનતાએ લોકપ્રિય નેતા ગુમાવ્યાં છે. મંત્રીમંડળ સરકાર અને સંપૂર્ણ રાષ્ટ્ર વતી તમિલનાડુના લોકોને ખરા હૃદયથી શોકની લાગણી વ્યક્ત કરે છે.”
મંત્રીમંડળે રાષ્ટ્રીય આપત્તિ મોરચા દળની વધુ ચાર બટાલિયન રચવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળીય સમિતિએ નેશનલ ડિઝાસ્ટર રિસ્પોન્સ ફોર્સ (એનડીઆરએફ)ની વધુ ચાર બટાલિયનને મંજૂરી આપી દીધી છે, જેથી ભારતમાં આપત્તિના સમયે ત્વરિત કામગીરીને વધારે વેગ આપી શકાય. આ માટે અંદાજે રૂ. 637 કરોડનો ખર્ચ થશે. વિગત: વધુ ચાર બટાલિયનની રચના પાછળનો ઉદ્દેશ દેશનાં વિશાળ ભૌગોલિક ક્ષેત્રને ધ્યાનમાં રાખીને કટોકટીનું નિવારણ કરવાની કામગીરીનો સમય ઘટાડવાનો છે. આ ચાર બટાલિયનો શરૂઆતમાં ભારત-તિબેટ સીમા પોલીસ (આઈટીબીપી)માં વધુ બે બટાલિયનો અને સરહદ સુરક્ષા દળ (બીએસએફ) તથા અસમ રાઇફલ્સ (એઆર)માં એક-એક બટાલિયન સ્વરૂપે તૈયાર કરવામાં આવશે. ત્યારબાદ આ ચાર બટાલિયનને નેશનલ ડિઝાસ્ટર રિસ્પોન્સ ટીમ બટાલિયનોમાં બદલવામાં આવશે. મહત્ત્વપૂર્ણ અને સંવેદનશીલ સ્થિતિને ધ્યાનમાં રાખીને આ ચાર બટાલિયનોને જમ્મુ-કાશ્મીર, હિમાચલપ્રદેશ, ઉત્તરાખંડ અને રાષ્ટ્રીય રાજધાની દિલ્હીમાં તૈનાત કરવામાં આવશે. પૃષ્ઠભૂમિ: નેશનલ ડિઝાસ્ટર રિસ્પોન્સ ફોર્સ એક નિષ્ણાત દળ છે, જેની રચના વર્ષ 2006માં કરવામાં આવી હતી. એની રચનાનો ઉદ્દેશ કુદરતી અને માનવસર્જિત આપત્તિ કે જોખમની સ્થિતિનો સામનો કરવા માટે વિશેષ પ્રયાસ કરવાનો છે. અત્યારે આ દળમાં 12 બટાલિયન છે, જે સમગ્ર દેશમાં વ્યૂહાત્મક રીતે મહત્ત્વપૂર્ણ સ્થાનો પર સ્થિત છે, જેથી ત્વરિત પ્રતિક્રિયા આપી શકાય.
પ્રધાનમંત્રીએ રોક્લોમાં વર્લ્ડ આર્ચરી યુથ ચેમ્પિયનશિપમાં ભારતીય ટુકડીને મેડલ જીતવા બદલ અભિનંદન આપ્યા હતા

પ્રધાનમંત્રી શ્રી નરેન્દ્ર મોદીએ રોક્લોમાં વર્લ્ડ આર્ચરી યુથ ચેમ્પિયનશિપમાં 8 ગોલ્ડ સહિત 15 મેડલ જીતવા માટે ભારતીય ટુકડીને અભિનંદન પાઠવ્યા છે. એક ટ્વિટમાં વડાપ્રધાને કહ્યું; "રોક્લોમાં વર્લ્ડ આર્ચરી યુથ ચેમ્પિયનશિપમાં ભારતીય ટુકડીએ 8 ગોલ્ડ સહિત 15 મેડલ જીતીને આપણને ગૌરવ અપાવ્યું છે. આપણી ટીમને અભિનંદન અને તેમના ભવિષ્યના પ્રયાસો માટે શુભેચ્છાઓ. આ સફળતા વધુ યુવાનોને તીરંદાજી કરવા અને તેમાં શ્રેષ્ઠતા મેળવવા માટે પ્રેરિત કરે. " …
પ્રધાનમંત્રીએ અટલ બિહારી વાજપેયીને તેમની પુણ્યતિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપેયીને તેમની પુણ્યતિથિ પર શ્રદ્ધાંજલિ આપી છે. પ્રધાનમંત્રીએ ટ્વીટ કર્યું; “આજે, આદરણીય અટલજીની પુણ્યતિથિ પર, સદૈવ અટલની મુલાકાત લીધી અને તેમને શ્રદ્ધાંજલિ આપી. આપણે ભારતની સેવા કરવાના અટલજીના પ્રયાસોથી પ્રેરિત રહીએ છીએ. તેમણે ભારતનું પરિવર્તન કરવા અને 21મી સદીના પડકારો માટે આપણા રાષ્ટ્રને તૈયાર કરવા માટે ભગીરથ પ્રયાસો કર્યા હતા.
પ્રધાનમંત્રી શ્રીએ CWG 2022 માં 48 kg મહિલા બોક્સિંગમાં સુવર્ણ ચંદ્રક જીતવા બદલ નીતુ ઘંઘાસને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કોમનવેલ્થ ગેમ્સ, 2022માં 48 કિગ્રા મહિલા બોક્સિંગમાં ગોલ્ડ મેડલ જીતવા બદલ નીતુ ઘંઘાસને અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; “નિતુ ઘંઘાસને
પ્રધાનમંત્રી અને રશિયાના રાષ્ટ્રપતિ વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદીએ 2 જુલાઇ 2020ના રોજ રશિયાના રાષ્ટ્રપતિ મહામહીમ શ્રી વ્લાદીમીર પુતિન સાથે ટેલીફોન પર ચર્ચા કરી હતી. પ્રધાનંમત્રીએ બીજા વિશ્વયુદ્ધમાં વિજયની 75ની વર્ષગાંઠની સફળતાપૂર્વક ઉજવણી બદલ અને રશિયામાં બંધારણીય સુધારા પર સફળતાપૂર્વક મતદાન થવા બદલ રશિયાના રાષ્ટ્રપતિ શ્રી પુતિનને ઉષ્માભેર અભિનંદન પાઠવ્યા હતા. પ્રધાનમંત્રીએ 24 જૂન 2020ના રોજ મૉસ્કોમાં મિલિટરી પરેડમાં ભારતીય ટુકડીએ ભાગ લીધો હતો તેને યાદ કરી, આ સહભાગીતાને ભારત અને રશિયાના લોકો વચ્ચે મૈત્રીનું પ્રતીક ગણાવી હતી. બંને મહાનુભવોએ પોત પોતાના દેશોમાં કોવિડ-19 વૈશ્વિક મહામારીના નકારાત્મક પરિણામોનો સામનો કરવા માટે હાથ ધરવામાં આવેલા પગલાંઓની નોંધ લીધી હતી અને કોવિડ-19 પછીની દુનિયામાં ઉભા થનારા પડકારોનો સામનો કરવા માટે ભારત- રશિયાના નીટકતાપૂર્વકના જોડાણના મહત્વ અંગે સંમત થયા હતા. તેઓ દ્વિપક્ષીય સંપર્કો અને વિચારવિમર્શ માટેની ગતિવિધિઓ જાળવી રાખવા માટે પણ સંમત થયા હતા, જેના ભાગરૂપે આ વર્ષના અંતમાં ભારતમાં દ્વિપક્ષીય સમિટનું આયોજન કરવામાં આવશે. પ્રધાનમંત્રીએ આ દ્વિપક્ષીય સમિટમાં રાષ્ટ્રપતિ પુતિનને ભારતમાં આવકારવા માટે પોતાની આતુરતા વ્યક્ત કરી હતી. રાષ્ટ્રપતિ પુતિને ફોન કરવા બદલ પ્રધાનમંત્રીનો આભાર વ્યક્ત કર્યો હતો અને બંને દેશો વચ્ચે તમામ મોરચે વિશેષ અને વિશેષાધિકાર સાથેની વ્યૂહાત્મક ભાગીદારી વધુ મજબૂત બનાવવા માટે પોતાની પ્રતિબદ્ધતાનો પુનરોચ્ચાર કર્યો હતો.
જામનગરમાં પરંપરાગત ઔષધિઓ માટેના વૈશ્વિક કેન્દ્રના ખાત મૂહૂર્ત પ્રસંગે પ્રધાનમંત્રીના સંબોઘનનો મૂળપાઠ

નમસ્કાર મોરેશિયસના પ્રધાનમંત્રી શ્રી પ્રવિંદ કુમાર જોગનાથ જી, વર્લ્ડ હેલ્થ ઓર્ગેનાઇઝેશન (નું આ કેન્દ્ર, વિશ્વભરમાં લોકોના સ્વસ્થ્ય વધુ સારા બનાવશે, આજ કામના સાથે હું મારી વાત પૂરી કરું છું અને હું હવે આ બંને મહેમાનોનો સમય કાઢવા માટે, આ સમારંભને ઉંચાઇ આપવા માટે, તેનું મહત્વ વધારવા માટે, હ્વદયથી ખૂબખૂબ આભાર વ્યક્ત કરું છું. એકવાર ફરીથી તમારા બધાનો ખૂબ ખૂબ આભાર, નમસ્કાર.
મંત્રીમંડળે પ્રાચીન સ્મારકો અને પુરાતત્વીય સ્થળો અને અવશેષોના કાયદા, 1958માં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રાચીન સ્મારકો અને પુરાતત્વીય સ્થળોના અવશેષો (સુધારણા) ખરડો, 2017 સંસદમાં પ્રસ્તુત કરવાની મંજૂરી આપી હતી. પ્રતિબંધિત વિસ્તારની અંદર જાહેર કાર્યો અને પ્રોજેક્ટ માટે આવશ્યક કામગીરી પૂરતા મર્યાદિત નિર્માણ માટે માર્ગ મોકળો કરવા નીચેના સુધારાઓને મંજૂરી આપવામાં આવી છેઃ 1) કાયદાની કલમ 2માં “જાહેર કાર્યો”ની નવી વ્યાખ્યા ઉમેરવામાં આવી. 2) કાયદાની કલમ 20એમાં સુધારો, જેથી કેન્દ્ર સરકારના કોઈ પણ વિભાગ કે ઓફિસને કેન્દ્ર સરકારની મંજૂરી મેળવ્યા પછી પ્રતિબંધિત વિસ્તારમાં જાહેર કાર્યો હાથ ધરવાની મંજૂરી આપવી. 3) મુખ્ય કાયદાની કલમ 20-આઇમાં નવી જોગવાઈ (ઇએ) ઉમેરવી. પૃષ્ઠભૂમિઃ પ્રાચીન સ્મારકો અને પુરાતત્વીય સ્થળોના અવશેષોના કાયદા, 1958 (વર્ષ 2010માં સુધાર્યા મુજબ) કેન્દ્ર સરકાર દ્વારા સંરક્ષિત કોઈ પણ સ્મારક/સ્થળના પ્રતિબંધિત વિસ્તારની અંદર નવા નિર્માણ માટે કોઈ પણ મંજૂરી આપતો નથી. પ્રતિબંધિત વિસ્તારની અંદર નવા નિર્માણ પર પ્રતિબંધથી વિવિધ સરકારી કામકાજ અને કેન્દ્ર સરકારના વિકાસલક્ષી પ્રોજેક્ટ્સને અસર થાય છે. આ સુધારો પ્રતિબંધિત વિસ્તારની અંદર જાહેર જનતા માટે આવશ્યક પ્રોજેક્ટ્સ અને સરકારી કાર્યો માટે મર્યાદિત ચોક્કસ નિર્માણ માટે તથા જનતાનાં વિસ્તૃત લાભ માટે માર્ગ મોકળો કરશે.
પ્રધાનમંત્રીએ પરાક્રમ પર્વનું ઉદ્ઘાટન કર્યું, કોણાર્ક યુદ્ધ સ્મારકમાં શહીદોને શ્રદ્ધાસુમન અર્પણ કર્યા

પ્રધાનમંત્રી શ્રી નરેન્દ્ર મોદી આજે કમ્બાઇન્ડ કમાન્ડર્સ કોન્ફરન્સમાં હાજરી આપવા જોધપુર આવ્યાં હતાં. તેઓ જોધપુરમાં એર ફોર્સ સ્ટેશનમાં આવતાં તેમને સેનાની ત્રણેય પાંખ દ્વારા ગાર્ડ ઓફ ઑનર આપવામાં આવ્યું હતું. તેમણે કોણાર્ક યુદ્ધ સ્મારકમાં શહીદોને શ્રદ્ધાસુમન પાઠવ્યાં હતાં. પ્રધાનમંત્રી મુલાકાતી બુકમાં લખ્યું હતું કે, દેશને સશસ્ત્ર દળો પર ગર્વ છે, જે માતૃભૂમિની રક્ષા કાજે કટિબદ્ધ અને પ્રતિબદ્ધ છે. તેમણે બહાદુર શહીદ સૈનિકોને યાદ કર્યા હતાં અને શ્રદ્ધાસુમન અર્પણ કર્યા હતાં, જેમણે સર્વોચ્ચ ત્યાગ કર્યો છે તથા પેઢીઓ માટે પ્રેરણાનું પ્રતિક છે. પ્રધાનમંત્રીએ કોણાર્ક સ્ટેડિયમમાં પરાક્રમ પર્વનું ઉદ્ઘાટન કર્યું હતું. આ પ્રસંગે તેમણે એક પ્રદર્શનની મુલાકાત લીધી હતી.
કેબિનેટે ઇન્ડો બાંગ્લાદેશ પ્રોટોકોલ રૂટમાં આવેલ કુશીયારા નદીના આશુગંજ-ઝાકીગંજ પટ્ટાના અને જમુના નદીના સીરાજગંજ-દૈખાવા પટ્ટાના જળમાર્ગ વિકાસ માટે ભારત અને બાંગ્લાદેશ વચ્ચેના એમઓયુ કરારોને મંજુર કર્યા

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્ડો બાંગ્લાદેશ પ્રોટોકોલ રૂટમાં આવતા કુશીયારા નદીના આશુગંજ-ઝાકીગંજ પટ્ટાના અને જમુના નદીના સીરાજગંજ-દૈખાવા પટ્ટાના જળમાર્ગ વિકાસ માટે ભારત અને બાંગ્લાદેશ વચ્ચેના એમઓયુ કરારોને મંજુર કરવામાં આવ્યા તેમજ બન્ને દેશો દ્વારા સાથે મળીને જરૂરી ડ્રેજીંગ હાથ ધરવામાં આવ્યું. આ કરારો ઉત્તર-પૂર્વીય ભારતમાં માલવાહક જહાજના ખર્ચમાં નોંધપાત્ર ઘટાડો કરશે. તે સિલીગુડી ચીકનના નેક કોરીડોર દ્વારા ગીચતા ઓછી કરવામાં પણ મદદ કરશે.
કોવિડ-19 સામે મુકાબલા માટે સાર્ક દેશોની વીડિયો કોન્ફરન્સમાં આગળની યોજનાઓ વિશે પ્રધાનમંત્રીનું નિવેદન

પરિસ્થિતિ વિશે આપે પોતાના વિચારો અને આપે જે પગલાં ઉઠાવ્યા છે તેની જાણકારી અમારી સાથે વહેંચી છે તે બદલ આપ સૌનો આભાર, આપણે સૌ એ વાતે સહમત છીએ કે આપણે એક ગંભીર પડકારનો સામનો કરી રહ્યા છીએ. આપણે હજુ નથી જાણતા કે આવનારા દિવસોમાં આ મહામારી કેવું સ્વરૂપ ધારણ કરશે. આ સ્પષ્ટ છે કે આપણે સૌએ સાથે મળીને કામ કરવું પડશે. આપણે સૌ આમ કરીને શ્રેષ્ઠ રીતે પ્રતિભાવ આપી શકીએ છીએ – અલગ પડ્યા વિના સાથે આવીએ; સહયોગ આપીએ, મુંઝાઈએ નહીં, તૈયારી કરીએ, ભયભીત ન થઇએ. આ સહકારની લાગણીમાં, ભારત આ સંયુક્ત પ્રયાસોમાં શું આપી શકે છે તેના વિશે મને થોડા વિચારો આપની સાથે વહેંચવા દો. હું કોવિડ-19 ઇમરજન્સી ફંડની રચના કરવાનો પ્રસ્તાવ રજૂ કરું છું, જે આપણા સૌ તરફથી સ્વેચ્છિક યોગદાન આધારિત રહેશે. ભારત આ ભંડોળમાં પ્રારંભિક યોગદાન રૂપે 10 મિલિયન ડૉલરના અનુદાનનો પ્રસ્તાવ રજૂ કરે છે. આપણા પૈકીના કોઇપણ આ ભંડોળનો તાત્કાલિકની જરૂરિયાતો માટેના ખર્ચને પહોંચી વળવા માટે ઉપયોગ કરી શકે છે. આપણા વિદેશ સચિવો આપણા દૂતાવાસો મારફત આ ભંડોળના ઉપયોગને અંતિમ ઓપ આપવા માટે તાકીદે સંકલન કરી શકે છે. અમે ભારતમાં પરીક્ષણ કીટ અને અન્ય ઉપકરણો સહિત તબીબો અને નિષ્ણાતોની એક ત્વરિત પ્રતિક્રિયા ટીમને તૈયાર કરી રહ્યા છીએ. તેઓને સ્ટેન્ડ-બાય રખાશે અને જરૂર પડ્યે તમારી માગ પર તેમને ઉતારવામાં આવશે. સાથે જ અમે ત્વરિત રીતે તમારી ઇમરજન્સી રિસ્પોન્સ ટીમો માટે ઓનલાઇન તાલીમ આપવાની પણ ઝડપી વ્યવસ્થા કરી રહ્યા છીએ. તે અમે અમારા દેશમાં જે મોડલને અપનાવ્યું છે તેના પર આધારિત રહેશે, જેથી કરીને આપણા ઇમરજન્સી સ્ટાફની ક્ષમતાને વધારી શકાય. અમે સંભવિત વાઇરસ વાહક અને તેઓ જે લોકોના સંપર્કમાં આવ્યા છે તેમની જાણકારી મેળવી શકાય તેના માટે ઇન્ટીગ્રેટેડ ડિસીઝ સર્વેલન્સ પોર્ટલની પણ સ્થાપના કરી છે. અમે આ ડિસીઝ સર્વેલન્સ સોફ્ટવેરને અમારા સાર્ક ભાગીદારોને ઉપલબ્ધ કરાવવાની સાથે તેનો ઉપયોગ કરવાની તાલીમ આપી શકીએ છીએ. આપણે સાથે જ પ્રવર્તમાન સુવિધાઓ, જેવી કે સાર્ક ડિઝાસ્ટર મેનેજમેન્ટ સેન્ટરને પણ આપણી વચ્ચેની શ્રેષ્ઠ પદ્ધતિનો ઉપયોગ કરી શકાય તેના માટે ઉપયોગ કરી શકીએ છે. આગળ તરફ જોતા, આપણે એક સામાન્ય અનુસંધાન મંચની રચના પણ કરી શકીએ છીએ, જેથી કરીને આપણે આપણા દક્ષિણ એશિયા ક્ષેત્રમાં મહામારીના નિયંત્રણ માટેના અનુસંધાનમાં સમન્વય કરી શકીએ. ભારતીય તબીબી અનુસંધાન પરિષદ આવી કવાયતના સંકલનમાં સહાયતા કરી શકે છે. આપણે સાથે જ આપણાં નિષ્ણાતોને કોવિડ-19ના અર્થતંત્ર પર લાંબાગાળાના પરિણામો વિશે, તેમજ આપણે આપણા આંતરિક વેપાર અને આપણી સ્થાનિક મૂલ્ય શ્રૃંખલાઓને તેની અસરથી કેવી રીતે બચાવી શકીએ તે માટે મંથન કરવા જણાવી શકીએ છીએ. અંતે, આ કંઇ પહેલી અથવા અંતિમ મહામારી નથી જે આપણને અસર કરે. આપણે આપણાં નિષ્ણાતોને કહેવું જોઇએ કે તેઓ કોવિડ-19ના અર્થતંત્ર પર લાંબાગાળાના પરિણામો વિશે, તેમજ આપણે આપણા આંતરિક વેપાર અને આપણી સ્થાનિક મૂલ્ય શ્રૃંખલાઓને તેની અસરથી કેવી રીતે બચાવી શકે તેના માટે મંથન કરે. તે આવા સંક્રમણને આપણા વિસ્તારમાં પ્રસરતા રોકી શકે છે, અને આપણને આપણી આંતરિક ગતિવિધિઓને મુક્ત રાખવા દેશે.
ગોવાના મુખ્યમંત્રીએ પ્રધાનમંત્રી સાથે મુલાકાત કરી

ગોવાના મુખ્યમંત્રી ડૉ. પ્રમોદ સાવંતે આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વીટ કર્યું: "ગોવાના સીએમ @
જી20 લીડર્સ સમિટ દરમિયાન પ્રધાનમંત્રીશ્રી અને ફેડરલ રિપબ્લિક ઓફ જર્મનીના ચાન્સેલર એચ.ઈ. ડૉ. એન્જેલા મર્કેલ વચ્ચે બેઠક યોજાઈ

પ્રધાનમંત્રી શ્રી નરેન્દ્ર મોદીએ 31 ઓક્ટોબર 2021ના રોજ ઈટાલીના રોમમાં જી20 સમિટ દરમિયાન ફેડરલ રિપબ્લિક ઑફ જર્મનીના ચાન્સેલર ડૉ. એન્જેલા મર્કેલની મુલાકાત કરી હતી.. લાંબા સમયથી ચાલતા તેમના સહકાર અને અંગત મિત્રતાને યાદ કરીને, વડા પ્રધાને ચાન્સેલર મર્કેલની માત્ર જર્મનીમાં જ નહીં પરંતુ યુરોપીયન અને વૈશ્વિક સ્તરે તેમના નેતૃત્વ માટે પ્રશંસા કરી હતી. તેમણે ડૉ. મર્કેલના અનુગામી સાથે ગાઢ વ્યૂહાત્મક ભાગીદારી જાળવવા માટે પ્રતિબદ્ધતા દર્શાવી હતી. બંને નેતાઓએ ભારત અને જર્મની વચ્ચેના ઘનિષ્ઠ દ્વિપક્ષીય સહકાર પર સંતોષ વ્યક્ત કર્યો હતો અને તેમના વેપાર અને રોકાણ સંબંધોને વધુ ગાઢ બનાવવાનું વચન આપ્યું હતું. તેઓ ગ્રીન હાઇડ્રોજન સહિતના નવા ક્ષેત્રોમાં ભારત-જર્મની વ્યૂહાત્મક ભાગીદારીનો વ્યાપ વિસ્તારવા માટે પણ સંમત થયા હતા. પ્રધાનમંત્રીશ્રીએ ડૉ. મર્કેલને ભવિષ્ય માટે શુભકામનાઓ પાઠવી અને તેમને ભારતની મુલાકાત લેવા આમંત્રણ આપ્યું.
મંત્રીમંડળે દક્ષિણ એશિયાઈ દરિયાઈ ક્ષેત્રમાં ઓઇલ અને રાસાયણિક પ્રદૂષણ પર સહયોગ માટે ભારત અને દક્ષિણ એશિયા સહકારી પર્યાવરણ કાર્યક્રમ વચ્ચે થયેલા સમજૂતીકરારને મંજૂરીઆપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે દક્ષિણ એશિયાઈ દરિયાઈ ક્ષેત્રમાં ઓઇલ અને રાસાયણિક પ્રદૂષણ પર સહયોગ માટે ભારત અને દક્ષિણ એશિયા સહકારી પર્યાવરણ કાર્યક્રમ (એસએસીઈપી) વચ્ચેનાં સમજૂતીકરારને મંજૂરી આપી હતી. અસર : સમજૂતીકરારનો ઉદ્દેશ ભારત અને દક્ષિણ એશિયા દરિયાઈ ક્ષેત્રનાં દેશ એટલે કે બાંગ્લાદેશ, માલદીવ, પાકિસ્તાન અને શ્રીલંકા વચ્ચેનાં વિસ્તારમાં દરિયાઈ પર્યાવરણની સુરક્ષા માટે ગાઢ સાથ-સહકારને પ્રોત્સાહન આપવાનો છે. અમલીકરણ : સમજૂતીકરાર અંતર્ગત ભારતીય તટરક્ષક (આઈસીજી) સક્ષમ રાષ્ટ્રીય સત્તામંડળ હશે અને પ્રાદેશિક તેલનાં પ્રસારની કટોકટીની યોજનાને લાગુ કરવા માટે સંચાલનની દ્રષ્ટિ સાથે સંપર્કસૂત્ર હશે. ભારતીય તટરક્ષક ભારત સરકાર તરફથી ઓઇલ અને રસાયણનાં પ્રસારને ઉચિત ઉત્તર આપશે. આઈસીજી દરિયાઈ બચાવ સમન્વય કેન્દ્ર (એમઆરસીસી) દરિયાઈ દુર્ઘટનાઓ માટે રાષ્ટ્રીય કટોકટી સક્રિય કેન્દ્ર રહેશે. પૃષ્ઠભૂમિ : દક્ષિણ એશિયાઈ ક્ષેત્રમાં પર્યાવરણ સંરક્ષણ, સંચાલન અને પ્રોત્સાહનને સમર્થન આપવા માટે 1982માં શ્રીલંકામાં અફઘાનિસ્તાન, બાંગ્લાદેશ, ભૂટાન, ભારત, માલદીવ, નેપાળ અને શ્રીલંકાની સરકારોએ એસએસીઈપીની સ્થાપના કરી હતી. એસએસીઈપીએ ઇન્ટરનેશનલ મેરિટાઇમ ઓર્ગેનાઇઝેશન (આઈએમઓ)ની સાથે સંયુક્ત સ્વરૂપે પ્રાદેશિક ઓઇલ પ્રસારની કટોકટી યોજના વિકસિત કરી હતી, જેથી બાંગ્લાદેશ, ભારત, માલદીવ, પાકિસ્તાન અને શ્રીલંકાનાં દરિયામાં ઓઇલ પ્રદૂષણની મોટી ઘટનાનું સમાધાન કરવા આંતરરાષ્ટ્રીય સહયોગ અને પારસ્પરિક સહાયતાની તૈયારી થઈ શકે.
પ્રધાનમંત્રીએ પ્રોફેસર ભીમ સિંહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રોફેસર ભીમ સિંહના નિધન પર ઊંડો શોક વ્યક્ત કર્યો છે. શ્રી મોદીએ કહ્યું કે પ્રોફેસર ભીમ સિંહજીને એક એવા તળિયાના નેતા તરીકે યાદ કરવામાં આવશે જેમણે પોતાનું જીવન જમ્મુ અને કાશ્મીરના કલ્યાણ માટે સમર્પિત કર્યું હતું. પ્રધાનમંત્રીએ ટ્વીટ કર્યું; "પ્રોફેસર ભીમ સિંહજીને એક તળિયાના નેતા તરીકે યાદ કરવામાં આવશે જેમણે જમ્મુ અને કાશ્મીરના કલ્યાણ માટે પોતાનું જીવન સમર્પિત કર્યું. તેઓ ખૂબ જ અભ્યાસુ અને વિદ્વાન હતા. હું હંમેશા તેમની સાથેની મારી વાતચીતને યાદ કરીશ. તેમના નિધનથી દુઃખી છું. તેમના પરિવાર અને સમર્થકો પ્રત્યે સંવેદના. ઓમ શાંતિ."
પ્રધાનમંત્રીનું સંસદના ચોમાસુ સત્ર, 2022 પહેલા નિવેદન

નમસ્કાર મિત્રો, આ ઋતુ હવામાન સાથે સંબંધિત છે. હવે દિલ્હીમાં પણ વરસાદે દસ્તક આપવાનું શરૂ કરી દીધું છે. પરંતુ હજુ પણ બહારની ગરમી ઓછી નથી થઈ રહી અને અંદરની ગરમી પણ ઓછી થશે કે નહીં તે ખબર નથી. આ સમયગાળો એક રીતે ખૂબ જ મહત્વપૂર્ણ છે. આ આઝાદીના અમૃત ઉત્સવનો સમયગાળો છે. 15 ઓગસ્ટનું વિશેષ મહત્વ છે અને આવનારા 25 વર્ષ માટે જ્યારે દેશ શતાબ્દી ઉજવશે ત્યારે આપણી 25 વર્ષની સફર કેવી હશે, આપણે કેટલા ઝડપથી ચાલીશું, કેટલી નવી ઊંચાઈઓ પાર કરીશું, તેના સંકલ્પો લેવાનો સમયગાળો છે અને તે સંકલ્પો પ્રત્યે સમર્પિત રહીને દેશને દિશા આપવી જોઈએ, ગૃહે દેશનું નેતૃત્વ કરવું જોઈએ, ગૃહના તમામ માનનીય સભ્યોએ રાષ્ટ્રમાં નવી ઊર્જા ભરવામાં નિમિત્ત બનવું જોઈએ. એ દૃષ્ટિએ આ સત્ર પણ ઘણું મહત્ત્વનું છે. આ સત્ર એટલા માટે પણ મહત્વનું છે કારણ કે પ્રમુખ અને ઉપપ્રમુખપદની ચૂંટણી એક જ સમયે થઈ રહી છે. આજે મતદાન પણ ચાલી રહ્યું છે. અને આ સમયગાળામાં નવા રાષ્ટ્રપતિ, નવા ઉપરાષ્ટ્રપતિનું માર્ગદર્શન દેશને મળવા લાગશે. આપણે હંમેશા ગૃહને સંદેશાવ્યવહારનું એક કાર્યક્ષમ માધ્યમ, તીર્થસ્થાન ગણીએ છીએ. જ્યાં ખુલ્લા મનથી સંવાદ હોય, વાદ-વિવાદની જરૂર હોય તો ટીકા પણ થવી જોઈએ, ખૂબ જ સારા પ્રકારનું પૃથક્કરણ કરીને વસ્તુઓનું પૃથક્કરણ કરવું જોઈએ. જેથી નીતિ અને નિર્ણયોમાં ખૂબ જ સકારાત્મક યોગદાન આપી શકાય. હું તમામ આદરણીય સાંસદોને વિનંતી કરીશ કે ઊંડો વિચાર, ઊંડી ચર્ચા, સારી ચર્ચા અને ગૃહને વધુ ફળદાયી બનાવીએ, આપણે ગૃહને વધુ ફળદાયી બનાવી શકીએ. એટલા માટે દરેકે સહકાર આપવો જોઈએ અને લોકશાહી દરેકના પ્રયત્નોથી જ ચાલે છે. બધાના પ્રયત્નોથી જ ઘર ચાલે છે. દરેકના પ્રયત્નોથી જ ઘર શ્રેષ્ઠ નિર્ણય લે છે. અને તેથી, ગૃહની ગરિમા વધારવાની આપણી ફરજો નિભાવતી વખતે, આપણે આ સત્રનો સૌથી વધુ ઉપયોગ રાષ્ટ્રીય હિતમાં કરવો જોઈએ અને દરેક ક્ષણે યાદ રાખવું જોઈએ કે આઝાદી માટે જેમણે પોતાની યુવાની વિતાવી, પોતાનું જીવન વિતાવ્યું, જેલમાં જીવન વિતાવ્યું, કેટલાયે બલિદાન આપ્યા, તેમના સપનાઓને ધ્યાનમાં રાખીને, અને જ્યારે 15મી ઓગસ્ટ સામે છે, ત્યારે ગૃહનો સૌથી વધુ સકારાત્મક ઉપયોગ કરવો જોઈએ. આ મારી સૌથી મોટી પ્રાર્થના છે. આપ સૌનો પણ ખૂબ ખૂબ આભાર.
સીંગાપોરના પ્રધાનમંત્રીને નકશાની ભેટ આપતાં પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે સીંગાપોરના પ્રધાનમંત્રી શ્રીલી ઝીએન લૂંગને સીંગાપોર ટાપુના ૧૮૪૯ના અરસાના એક ખૂબજ જૂના નકશાની પ્રતિકૃતિ ભેટ આપી હતી. બાવન ઈંચ પહોળો અને બાવન ઈંચ લાંબો આ વિશાળ નકશો ૧૮૪૨-૪૫માં હાથ ધરાએલી એક મોજણી-સર્વે-ઉપર આધારિત છે. આ નકશામાં, સીંગાપોર નગરની આસપાસના નીચાણવાળા વિસ્તારમાં પાણીના ઝરણાંની ભરતીની સપાટી ઉપરના વિસ્તારોમાંના વિવિધ સ્થળોની ભોગોલિક વિગતો દર્શાવાઈ છે અને એવું વર્ણન આપવામાં આવ્યું છે. નકશાની આ પ્રતિકૃતિ, ભારતના દફતરનાખાનાના નકશાઓના સંગ્રહ ઉપરથી તૈયાર કરવામાં આવેલી છે.
ખેલ તેમજ યુવા બાબતોના ક્ષેત્રમાં ભારત અને માલદીવની વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ખેલ તેમજ યુવા બાબતોના ક્ષેત્રમાં ભારત અને માલદીવની વચ્ચે સમજૂતી કરાર (એમઓયુ)ને પોતાની મંજૂરી આપી દીધી છે, જેના પર ઓક્ટોબર, 2015માં હસ્તાક્ષર કરાયા હતા. આ દ્વિપક્ષીય વિનિમય કાર્યક્રમ ખેલ વિજ્ઞાન, ખેલ ચિકિત્સા, કોચિંગ તકનીક, યુવા તહેવારો તેમજ શિબિરોમાં ભાગીદારીના ક્ષેત્રમાં જ્ઞાન તેમજ વિશેષજ્ઞતાને વિસ્તારિત કરવામાં મદદ કરશે જેનું પરિણામ આંતરરાષ્ટ્રીય પ્રતિયોગિતાઓમાં ભારતના ખેલાડીઓના પ્રદર્શનને વધુ સારા બનાવવા તથા બંને દેશોની વચ્ચે દ્વિપક્ષીય સંબંધોને મજબૂત બનાવવાના રૂપમાં સામે આવશે.
પ્રધાનમંત્રીએ જલિયાંવાલા બાગ હત્યાકાંડના શહીદોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ જલિયાંવાલા બાગ હત્યાકાંડના શહીદોને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “જલિયાંવાલા બાગ હત્યાકાંડનાં બહાદુર શહીદોને શ્રદ્ધાંજલિ. શહીદોની અજેય ભાવનાને હંમેશા યાદ રખાશે. તેઓએ આપણી આઝાદી માટે પોતાના જીવનનું બલિદાન આપ્યું હતું.”
સાઉદી અરેબિયાના વિદેશ મંત્રી પ્રિન્સ ફૈઝલ બિન ફરહાન અલ સાઉદે પ્રધાનમંત્રી શ્રી નરેન્દ્ર મોદી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે સાઉદી અરેબિયાના વિદેશ મંત્રી મહામહિમ પ્રિન્સ ફૈઝલ બિન ફરહાન અલ સઉદ સાથે મુલાકાત કરી. આ બેઠકમાં બંને દેશો વચ્ચે સ્થાપિત વ્યૂહાત્મક ભાગીદારી પરિષદના નેજા હેઠળ લેવામાં આવેલી વિવિધ દ્વિપક્ષીય પહેલ પર પ્રગતિની સમીક્ષા કરવામાં આવી હતી. પ્રધાનમંત્રીએ ઊર્જા, આઇટી અને સંરક્ષણ ઉત્પાદન જેવા મુખ્ય ક્ષેત્રો સહિત સાઉદી અરેબિયાથી વધુ રોકાણ પ્રાપ્ત કરવા માટે ભારતની આતુરતા વ્યક્ત કરી હતી. આ બેઠકમાં અફઘાનિસ્તાનની પરિસ્થિતિ સહિત પ્રાદેશિક ઘટનાક્રમ પર દ્રષ્ટિકોણની આપલે કરવાની પણ મંજૂરી આપવામાં આવી હતી. પ્રધાનમંત્રીએ કોવિડ -19 રોગચાળા દરમિયાન પ્રવાસી ભારતીયોના કલ્યાણની દેખરેખ રાખવા બદલ સાઉદી અરેબિયાનો વિશેષ આભાર માનીને પ્રશંસા કરી હતી. પ્રધાનમંત્રીએ સાઉદી અરેબિયાના મહારાજા અને મહામહિમ ક્રાઉન પ્રિન્સને પણ હાર્દિક શુભેચ્છાઓ પાઠવી હતી. …
પ્રધાનમંત્રીએ શ્રી આનંદશંકર પંડ્યાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા લેખક અને સાર્વજનિક બુદ્ધિજીવી શ્રી આનંદશંકર પંડ્યાજીના અવસાન પર દુઃખ વ્યક્ત કર્યું છે. ટ્વિટ્સની શ્રેણીમાં, પ્રધાનમંત્રીએ કહ્યું: “શ્રી આનંદ શંકર પંડ્યાજી એક પ્રખર લેખક અને સાર્વજનિક બુદ્ધિજીવી હતા જેમણે ઇતિહાસ, જાહેર નીતિ અને આધ્યાત્મિકતા પર વિસ્તૃત રીતે લખ્યું હતું. તેઓ ભારતના વિકાસ માટે ઉત્સાહી હતા. તેઓ વિશ્વ હિન્દુ પરિષદમાં સક્રિય હતા અને સમાજ સેવા માટે નિઃસ્વાર્થપણે કામ કરતા હતા. તેમના નિધનથી દુઃખી છું. મારું મન શ્રી આનંદ શંકર પંડ્યાજી સાથેની ઘણી બધી વાતચીતો તરફ વળે છે. મહાન સ્વાતંત્ર્ય સેનાનીઓ અને મુદ્દાઓ પર આંતરદૃષ્ટિ સાથેની તેમની ક્રિયા પ્રતિક્રિયાના કેટલાક ટુચકાઓ તેમની પાસેથી સાંભળીને આનંદ થયો. તેમના પરિવાર સાથે વાત કરી અને તેમના નિધન પર શોક વ્યક્ત કર્યો. ઓમ શાંતિ.”